0.1. Оперативни цели и стратегии за постигането им

В резултат от въздействието на ограничителите и стимулаторите върху постигането на всяка идеална цел на базата на идентифицирания потенциал на територията са определени т.н. оперативни цели (ОЦ) или конкретни резултати, към които се стремим в рамките на 10 годишния период на действие на Плана. 

Посочените по–долу цели са резултат от приоритизация на пълен списък от оперативни цели. 

Някои от идеалните цели, които могат да бъдат постигнати в плановия период, се разглеждат като оперативни цели. 

За всяка оперативна цел е посочена стратегия или метод за нейното постигане. Стратегиите са представени като пакет от мерки, които се свеждат в основата си до ненамеса в средата, ограничена намеса или активни действия за подобряване на средата. Някои от мерките обслужват повече от една оперативна цел.

Посочените стратегии са база за извършване на зонирането и определянето на режимите в отделните зони, както и за съставянето на конкретните програми и проекти за постигане на целите на управлението. 

І. Дългосрочно опазване на природните екосистеми, разнообразието от хабитати и видове в парка с типичния им генофонд и жизнени популации

1.1. ИЦ/Опазване, поддържане и възстановяване на приоритетните хабитати и видове 

1.1.1. ОЦ/Опазване, поддържане и възстановяване на приоритетните горски хабитати

Стратегия/Пакет от мерки

· въвеждане на мораториум върху ползването на горите в комплексите от представителни горски хабитати;

· ограничаване на ползването в старите гори и находища от ценни видове; 
· ограничаване на пашата в старите гори и находища от ценни видове;

· увеличаване на площта на териториите със собствен природозащитен статут и буферните зони на резерватите;

· възстановяване на нарушени консервационно значими горски хабитати;

· въвеждане на щадящи технологии за ползване на горите с лавровиден подлес;

· разширяване на проучването на консервационно значимите хабитати и подготвяне на база за дългосрочен мониторинг; 
· повишаване на обществената информираност за значимостта на този тип хабитати;

· подобряване на контрола върху ползването на горите в приоритетните горски хабитати.

1.1.2. ОЦ/Опазване, поддържане и възстановяване на приоритетните крайбрежни хабитати

Стратегия/Пакет от мерки 

· забрана за извършване на действия, водещи до нарушаване на естествения характер на западнопонтийските бели дюни; 

· регламентиране на преминаването през дюните и изграждане на специфична инфраструктура;

· ограничаване на застрояването по крайбрежието и пренасочване на строителството в по-малко уязвими територии; 

· задълбочаване проучването на приоритетните крайбрежни хабитати и създаване на база за мониторинг; 

· повишаване на обществената информираност за значимостта на крайбрежните хабитати.
1.1.3. ОЦ/Опазване и поддържане на континенталните пещери на прилепи и троглофилни безгръбначни 

Стратегия/Пакет от мерки

· забрана за посещения с туристическа цел; 

· разширяване на проучванията и въвеждане на мониторинг за консервационно значимите видове;

· повишаване на обществената информираност за значимостта на хабитата.

1.1.4. ОЦ/Възстановяване на популациите на изчезващи/редки приоритетни видове 

Стратегия/Пакет от мерки

· реинтродукция на тис, кримски чай, странджанско сапунче, кавказка боровинка и лъжник; 

· Създаване на зони за спокойствие на рибата и въвеждане на мораториум върху любителския риболов в тях за определен период;

· подсилване и възстановяване на популациите на застрашени от изчезване видове (дивата форма на шарана и речната пъстърва, лупавец, брияна, речен кефал);

· ограничаване замърсяването на водните басейни;

· ограничаване безпокойството от моторни съдове в плавателните участъци на реките; 

· разширяване на проучванията за видовото разнообразие в р.Резовска и използването им за възстановителни действия в останалите странджански реки;

· въвеждане на мониторинг на рибните популации; 

· повишаване екологичната култура на риболовците;

· засилване на контрола върху бракониерския риболов.

1.1.5. ОЦ/Опазване интегритета на биотата на странджанските реки, крайбрежието и прилежащата към парка морска акватория

Стратегия/Пакет от мерки

· въвеждане на итегрирано опазване на речната и морска биота чрез обявяване на еднокилометровата ивица от прилежащата на парка акватория за част от парка с въвеждане на норми, режими и предписания относно ползването на биологичния ресурс и водоползването за целите на рекреацията и туризма

1.1.6. ОЦ/Достигане и поддържане на жизнени популации на приоритетни видове 

Стратегия/Пакет от мерки

· забрана на лова на дивата котка, черен пор, полска яребица, пъдпъдък, гургулица;

· ограничаване лова на незащитените видове хищници; 

· ограничаване на допустимия запас на дивата свиня до нормалния за природни екосистеми;

· ограничаване ползването в местообитанията на приоритетните видове; 

· поддържане на близки до природните съотношения между вълк, чакал и дивите копитни;

· подобряване на охраната през размножителния период на дивите животни;

· разширяване проучването за разпространението и състоянието на популациите на приоритетни видове и подготвяне на база за мониторинг;

· ограничаване числеността на скитащите кучета и котки;

· ликвидиране на безпастирната паша на селскостопански животни;

· повишаване на информираността на населението за консервационната значимост на видовете и промяна на негативното отношение към определени приоритетни видове;

· повишаване на екологичната култура на ловците.

1.2. ИЦ/Опазване, поддържане и възстановяване на естествения характер на горските екосистеми

1.2.1. ОЦ/Опазване на високостъблените гори със сложна структура, нормална пълнота и съществено участие на много стари дървета

Стратегия/Пакет от мерки

· въвеждане на мораториум върху ползването на старите гори с възраст над 100 год. и пълнота 0.6 и повече;

· разширяване на мрежата от ЗТ със собствен статут на природозащита върху старите естествени гори;

· изграждане на система и провеждане на мониторинг на този тип екосистеми;

· въвеждане на щадящи технологии за дърводобив;

· ограничаване пашата на селскостопански животни в този тип гори.

1.2.2. ОЦ/Подобряване състоянието на старите гори с нарушена структура и пълнота

Стратегия/Пакет от мерки 

· ограничаване на окончателните сечи при възстановяването на горите;

· предвиждане на горскостопански дейности по състояние на насажденията;

· въвеждане на системи за възстановяване на трудновъзобновимите дъбови гори;

· ограничаване участието на неместните видове;

· въвеждане на комплексен мониторинг.

1.2.3. ОЦ/Ускоряване превръщането на издънковите гори в семенни

Стратегия/Пакет от мерки

· въвеждане на системи за превръщане на издънковите гори в семенни чрез естествено семенно възобновяване

1.3. ИЦ/Опазване, поддържане и възстановяване на естествения характер на реките в парка като местообитания на ценна биота, екологични коридори и основен средообразуващ фактор 

1.3.1. ОЦ/Опазване естествения характер на реките и техните брегове

Стратегия/Пакет от мерки
· забрана за хидростроителство и корекция на водните течения;

· ограничаване на строителството по речните брегове и тераси;

· ограничаване на действия, водещи до нарушения във водния режим; 

· постигане на основни споразумения с Р.Турция относно ползването на водите и опазването на естествения характер на речните участъци в турска територия;

· ограничаване ползването на горите по речните брегове;

· ограничаване възможностите за утъпкване на бреговете и прекомерно натоварване от посетители;

· създаване на подходяща инфраструктура за предпазването на повърхностните води от замърсяване;

· създаване на комплексен мониторинг на речните и подземните води;

· повишаване на обществената информираност за значимостта на този тип местообитания. 

1.3.2. ОЦ/Възстановяване на нарушените речни хабитати

Стратегия/Пакет от мерки
· възстановяване на дървесната растителност по речните брегове;

· изпълнение на международен проект за свободно оттичане на водите на р.Резовска.

1.4. ИЦ/Дългосрочно опазване на реликтната горска растителност в целия Странджански масив

1.4.1. ОЦ/Създаване на трансгранична защитена територия с Република Турция

Стратегия/Пакет от мерки

· предприемане на стъпки за създаване на трансграничен природен парк “Странджа”

ІІ. Дългосрочно опазване качествата на абиотичните компоненти в парка

2.1. ИЦ/Опазване, поддържане и възстановяване качествата на основните компоненти на околната среда 

2.1.1. ОЦ/Подобряване условията за опазване качествата на водите, въздуха и почвите в парка

Стратегия/Пакет от мерки
· доразвиване системата за мониторинг на компонентите на околната среда; 

· проучване и мониторинг на карстовата система в парка;

· въвеждане на интегрирано управление на водите в парка;

· ликвидиране на незаконните сметища и въвеждане на стриктен контрол върху замърсяването с твърди битови, промишлени и строителни отпадъци; 

· въвеждане на надеждна система за пречистване на отпадните води.

2.2. ИЦ/Максимално запазване на уникалните климатични характеристики на района

2.2.1. ОЦ/Създаване условия за съхраняване на местния климат

Стратегия/Пакет от мерки

· смекчаване последиците от засушаването чрез опазване на горските масиви, особено в долините на реките и деретата;

· развитие на системата за следене на климатичните параметри в парка. 

2.3. ИЦ/Опазване на геоложките феномени и цялостния характер на релефа в парка

2.3.1. ОЦ/Разкриване и опазване на геоложките феномени в парка

Стратегия/Пакет от мерки
· задълбочаване проучването на геоложките феномени в парка;

· обявяване на нови природни забележителности.

2.3.2. ОЦ/Опазване и поддържане характера на релефа

Стратегия/Пакет от мерки

· извършване на рекултивация на нарушените терени;

· ограничаване строителството на нови елементи на инженерната инфраструктура и изключването на терени за миннодобивна и кариерна дейност;

· създаване на екологично чувствителни устройствени решения с отчитане на теренните особености. 

2.4. ИЦ/Съхраняване на минералното разнообразие в парка

2.4.1. ОЦ/Създаване условия за съхраняване на минералното разнообразие in situ и еx situ

Стратегия/Пакет от мерки

· Съставяне на кадастър на установените минерали с отбелязване на техните генезис, разпространеност, естетическа и научна стойност; 

· Създаване на регистър на минералогически важните места с кадастър на минералите, включващ естествени разкрития, проучвателни и минни изработки и халди в района на Пропада, Бърдце, Градище, Младеново, Керемидото, Раево, Карцалево, Дяволски дол, Скуриите, Силистар, Старо Резово, Сливарово, Калово, Ахтопол;

· Комплектуване на представителни колекции от всички минералогически важни места в ПП “Странджа”, включващи минерали и скали и предоставяне за експониране в музеи и посетителски центрове в района; 

· Възстановяване на минералните колекции при геоложка служба М.Търново и находищата Пропада и Бърдце;

· Създаване на интерпретативни центрове за съхраняване на минералното разнообразие in situ;

· Създаване на представителни минерални колекции от субектите, извършващи добив и преработка на минерални суровини в парка;

· Съхраняване на фрагменти от находищата in situ при тяхната разработка. 

ІІІ. Постигане на устойчиво ползване на възобновимите природни ресурси при развитие на онези видове поминък и традиционни ползвания, които са в хармония с природата и запазват социалното и културно устройство на общностите

3.1. ИЦ/Развитие на устойчиво горско стопанство, основано на многофункционално стопанисване на горите 

3.1.1. ОЦ/Привеждане на устройството и стопанисването на горите в съответствие с тяхната консервационна значимост

Стратегия/Пакет от мерки

· актуализация на ЛУП в парка в съответствие с неговия статут и консервационна значимост;

· адекватна подготовка на горските служители и работници за стопанисване и ползване на горите в парка;

· въвеждане на щадящи технологии и дърводобивна техника;

· въвеждане на дългосрочен екологичен мониторинг на горите;

· оптимизиране на системата за охрана и контрол в горите;

· подготовка на различните горособственици за работа в ЗТ;

· подпомагане диверсификацията на горското стопанство.

3.2. ИЦ/Постигане на устойчиво ползване на ресурсите от стопански ценни диви животни и растения

3.2.1. ОЦ/Създаване на условия за устойчиво ползване на ресурсите от стопански ценни лечебни растения, горскоплодни видове и гъби 

Стратегия/Пакет от мерки

· подготовка на стабилна и достоверна база данни за оценка на ресурсите от лечебни растения, горскоплодни видове и гъби;

· въвеждане на система за мониторинг на състоянието и запасите на консервационно значими и стопански ценни лечебни растения, горскоплодни видове и гъби;

· оптимизиране на системата за охрана и контрол при ползване на ресурсите;

· обучение на отговорните лица и ползвателите (събирачи и заготвители) в прилагане на нормативната база за управление и ползване на ресурсите от лечебни растения, горскоплодни видове и гъби;

· насърчаване култивирането на лечебните растения от местната флора и осигуряване на съответното обучение.

3.2.2. ОЦ/Създаване на условия за развитие на устойчиво ловно стопанство

Стратегия/Пакет от мерки

· привеждане на ловоустройствените проекти в съответствие с консервационната значимост на територията;

· въвеждане на подобрена методика за таксация на дивеча;

· повишаване културата на местните ловци за ползване на дивечовите ресурси. 

3.2.3. ОЦ/Създаване на условия за развитие на любителския риболов

Стратегия/Пакет от мерки

· засилване охраната през периода на мораториум върху риболова;

· зарибяване с местни ценни стопански видове;

· въвеждане на периодичен мониторинг на рибните запаси;

· повишаване културата на риболовците за ползването на рибния ресурс.

3.3. ИЦ/Развитие на устойчиво природосъобразно земеделие и животновъдство при възстановяване и развитие на характерния за територията генофонд

3.3.1. ОЦ/Привеждане на стопанисването на земеделските земи в парка в съответствие с тяхната консервационна значимост 

Стратегия/Пакет от мерки

· проучване на биоразнообразието в земеделските земи; 

· стимулиране на фермерите в парка за използване на природощадящи методи и технологии;

· създаване на адекватна институционална рамка за развитие на екологично земеделие и неговата диверсификция;

· подобряване на информационната обезпеченост на сектора;

· въвеждане на ефикасна охрана в земеделските земи.

3.3.2. ОЦ/Подпомагане възстановяването на местни породи и сортове 

Стратегия/Пакет от мерки

· инвентаризация и приоритизация на местните породи и сортове; 

· оценка на възможностите за възстановяване и развитие на местни породи и сортове и създаване на демонстрационни ферми;

· намаляване на опасностите от епизотии и генетично замърсяване. 

3.3.3. ОЦ/Споделяне на икономическите ползи и отговорностите с местните общности 

Стратегия/Пакет от мерки
· създаване на пазар за качествени биологични продукти с етикет на ПП “Странджа”;

· подпомагане диверсификацията на селското стопанство. 

3.4. ИЦ/Развитие на природосъобразен туризъм и рекреационна дейност при включване на местните общности

3.4.1. ОЦ/Създаване на подходящи условия за развитие на природосъобразни форми на туризма 

Стратегия/Пакет от мерки
· развитие на туристическата инфраструктура в парка;

· стимулиране развитието на туристическата инфраструктура в населените места;

· съдействие на местни и външни туроператори за създаване на специализирани туристически продукти;

· въвеждане на специфични правила и норми за промоция и маркетинг на туристическия продукт в съответствие с консервационната значимост на територията;

· въвеждане на стандарти за дизайн на туристическите съоръжения и правила за функциониране на туристическия бизнес;

· оценка на туристическия потенциал на културно-историческото и природното наследство в парка и възможностите за включването му в туристическите маршрути;

· идентифициране на местата за специализиран туризъм и оценка на туристическия им потенциал;

· въвеждане на мониторинг на посетителския поток и въздействието му върху приоритетни консервационни елементи от парковата територия.

3.4.2. ОЦ/Създаване на условия за привличане на туристи във вътрешността на парка

Стратегия/Пакет от мерки

· подобряване на транспортното обслужване на територията;

· оптимизиране на съществуващата пътна мрежа и осигуряване на удобен достъп до обекти с посетителски интерес;

· съдействие на местното население за развитието на селския туризъм и екотуризма; 

· обновление и допълнение на системата от туристически обозначения;

· промоция на парка в големите черноморски курорти и на възлови места (ГКПП, автогари и комуникационни възли);

· създаване на партньорства с известни туристически фирми и с големите курорти по Черноморието за формиране на общи туристически пакети и техния маркетинг.

З.4.3. ОЦ/Въвличане на местните общности в развитието на туризма и споделяне на икономическите ползи 

Стратегия/Пакет от мерки

· подпомагане на местните туристически инициативи;

· използване емблемата на парка за регистриране местни туристически продукти;

· определяне на правила за практически и финансов принос на ТА (туристическите агенции) и ТО (туроператорите) към опазването на ЗТ;

· създаване на механизми за интегриране на управленските цели на парка в общинските стратегии за развитие на туризма.

3.5. ИЦ/Развитие на устойчива преработваща промишленост и повишаване стойността на местния продукт 

3.5.1. ОЦ/Подпомагане на местни предприемачески инициативи, основани на преработка на местни суровини и възраждане на традиционни занаяти 

Стратегия/Пакет от мерки

· създаване на етикет и регистриране на местна марка с емблемата на парка;

· подпомагане създаване на браншови организации;

· съдействие в изготвянето на проекти за привличане на средства;

· съдействие за подготовка на предприемачите; 

· подпомагане на изследвания, свързани с развитието на местни предприятия, базирани на преработка на местни суровини.

ІV. Съхраняване на местната материална и духовна култура и традиционен ландшафт, допринасящи за идентичността на територията 

4.1. ИЦ/Дългосрочно опазване на културно-историческото наследство и местните традиции 

4.1.1. ОЦ/Проучване, опазване и експониране на КИН

Стратегия/Пакет от мерки
· проучване и картиране на недвижимите паметници на културата в парка и определяне на охранните им зони;

· създаване на концепция за експонирането на КИН и включване в познавателни маршрути;

· създаване на подходящи форми за експониране на празнично-ритуалната система и местен бит; 

· създаване на ефективна охрана на недвижимите паметници на културата.

4.2. ИЦ/ОЦ Опазване и подобряване качествата на традиционния ландшафт


Стратегия/Пакет от мерки

· определяне и съхранение на “пасторалните” пейзажи в парка;

· саниране и подходящо устройство на крайселищните ландшафти;

· въвеждане на насоки и правила за “чувствително” застрояване на парковата територия в зоните с разрешено застрояване и правила за ландшафтно оформление на пътищата в парка; 

· проучване и възстановяване на типични местни архитектурни форми – огради, кошари, чешми и др. елементи на ландшафтната архитектура;

· привеждане устройството на инфраструктурата и съоръженията в парка в съответствие с консервационната значимост на територията и нейните елементи.

V. Развитие на научни, образователни и интерпретационни дейности, спомагащи за дългосрочния просперитет на местното население и неговото екологично възпитание

5.1. ИЦ/Превръщане на парка във фокус на научни изследвания за разкриване на потенциалната му стойност и осигуряване на устойчиво развитие на територията 

5.1.1. ОЦ/Създаване на условия за развитие на научни дейности в парка

Стратегия/Пакет от мерки

· развитие на база за експресни анализи и лабораторни изследвания и на база за престой на научни експедиции;

· създаване на научен съвет към парка;

· привличане на научни институти и ВУЗ за работа по приоритетни направления на устойчивото развитие. 

5.2. ИЦ/Постигане на висока екологична и природозащитна култура на местните общности и максимални умения за работа и живот в паркова среда

5.2.1. ОЦ/Повишаване на общата екологична и природозащитна култура на различни целеви групи в парка и региона 

Стратегия/Пакет от мерки
· развиване на образователни програми за училищата, медиите, посетителите и др.;

· въвличане на различни групи в природозащитни дейности.

5.2.2.ОЦ/Повишаване уменията на ползвателите за работа в ЗТ

Стратегия/Пакет от мерки

· подготовка и прилагане на тренировъчни програми за различни целеви групи от ползватели на територията

5.3. ИЦ/Постигане на висока информираност на широката общественост за консервационната значимост на територията и дълбоко разбиране на нейните аспекти

5.3.1. ОЦ/Развитие на системата за информация за парка

Стратегия/Пакет от мерки
· създаване на ефективна система за информация за парка и дейността на ДПП;

· усъвършенстване на системата от знаци и указателни табели за консервационните елементи на територията.

5.3.2. ОЦ/Развитие на системата за интерпретация

Стратегия/Пакет от мерки 

· разработка на интерпретационни програми, свързани с най-значимите аспекти на територията;

· повишаване на интерпретационните умения на служителите в парковата администрация и рейнджърите към РИОСВ;

· развитие на материалната база за интерпретация в парка.

VІ. Институционално развитие и формиране на широка обществена подкрепа за постигане целите на управлението

6.1. ИЦ/Усъвършенстване на управлението 

6.1.1. ОЦ/Усъвършенстване на структурата и материалната обезпеченост на ДПП 

Стратегия/Пакет от мерки

· допълване на щата в съответствие със задачите, поставени в Плана за управление и нуждите на територията; 

· повишаване на капацитета на човешкия ресурс;

· оптимизиране на организационната схема и вътрешните комуникации;

· усъвършенстване на материално-техническата база;

· усъвършенстване на информационното обезпечаване;

6.1.2. ОЦ/Постигане на по-добра координация с основните участници в управлението на територията

Стратегия/Пакет от мерки

· създаване на общински форуми;

· оптимизиране състава и дейността на консултативния съвет;

· интеграция на ПУ в местните планове, програми и стратегии.
6.2. ИЦ/Постигане на дълготрайна подкрепа на местните общности за реализиране на управленските цели

6.2.1. ОЦ/Въвличане на местните общности в управлението на парка

Стратегия/Пакет от мерки

· създаване на корпус от доброволци; 

· създаване на система от поощрения;

· развитие на клубове “Приятели на ПП “Странджа”;

· създаване на механизми за споделяне на ползите и отговорностите с местните общности.

6.3. ИЦ/Постигане на дълготрайна подкрепа на ключови партньори за целите на консервацията и устойчивото развитие на територията 

6.3.1. ОЦ/Изграждане на трайни връзки с ключови партньори, основани на взаимната изгода

Стратегия/Пакет от мерки

· популяризиране на парка в регионалните, националните и международни медии;

· развитие на партньорства с местните власти и други отговорни институции за опазване и развитие на територията;

· създаване на бизнес-партньорства в туризма на локално, национално и международно ниво;

· разработване на програми за работа с медиите;

· създаване на партньорства с научни институти за работа по различни направления;

· развитие на партньорства с други паркове от страната и чужбина за споделяне на управленски опит;

· активно членство в Асоциацията на парковете в България;

· включване на парка в мрежите на ПАН-парковете, ЕМЕРАЛД и Натура 2000. 

